2011.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2009.gada 24.februāra noteikumos Nr.200 „Noteikumi par darbības programmas „Uzņēmējdarbība un inovācijas” papildinājuma 2.1.2.4. aktivitāti „Augstas pievienotās vērtības investīcijas””**

Izdoti saskaņā ar Eiropas Savienības struktūrfondu un Kohēzijas fonda vadības likuma 18.panta 10.punktu

Izdarīt Ministru kabineta 2009.gada 24.februāra noteikumos Nr.200 „Noteikumi par darbības programmas „Uzņēmējdarbība un inovācijas” papildinājuma 2.1.2.4. aktivitāti „Augstas pievienotās vērtības investīcijas”” (Latvijas Vēstnesis, 2009, 41., 96., 98., 121.nr.; 2010, 27., 158.nr.) šādus grozījumus:

1. **Izteikt noteikumu nosaukumu šādā redakcijā:**

„Noteikumi par darbības programmas „Uzņēmējdarbība un inovācijas” papildinājuma 2.1.2.4.aktivitātes „Augstas pievienotās vērtības investīcijas” projektu iesniegumu atlases pirmo kārtu”.

**2. Izteikt 1.1.apakšpunktu šādā redakcijā:**

„1.1. kārtību, kādā īsteno darbības programmas „Uzņēmējdarbība un inovācijas” papildinājuma 2.1.prioritātes „Zinātne un inovācijas” 2.1.2.pasākuma „Inovācijas” 2.1.2.4.aktivitāti „Augstas pievienotās vērtības investīcijas” projektu iesniegumu atlases pirmo kārtu (turpmāk – aktivitāte)”.

**3. Izteikt 8.punktu šādā redakcijā:**

„8. Aktivitāti finansē no Eiropas Reģionālās attīstības fonda līdzekļiem. Aktivitātes ietvaros pieejamais Eiropas Reģionālās attīstības fonda finansējums ir 57 506 987 lati.”

**4. Izteikt 30.punktu šādā redakcijā:**

„30. Paziņojumu par projektu iesniegumu iesniegšanu izsludina vismaz mēnesi iepriekš, norādot kopējo pieejamo finansējumu, projektu iesniegumu atlases ietvaros pieejamo finansējumu, projektu iesniegumu iesniegšanas sākuma un beigu termiņu. Paziņojumā minētā informācija ir saistoša projekta iesniedzējam, sadarbības iestādei, atbildīgajai iestādei un vadošajai iestādei.”

**5. Izteikt 38.3.apakšpunktu šādā redakcijā:**

„38.3. projekta iesnieguma veidlapa un papildus iesniedzamo dokumentu oriģināli ir parakstīti katrs atsevišķi ar to autora drošu elektronisko parakstu un apliecināti ar laika zīmogu pirms projektu atlases beigu termiņa. Ja papildus iesniedzamie dokumenti ir dokumentu kopijas, tie ir apliecināti katrs atsevišķi ar projekta iesniedzēja drošu elektronisku parakstu un laika zīmogu pirms projektu iesniegumu iesniegšanas beigu termiņa.”

**6. Papildināt noteikumus ar 71.punktu šādā redakcijā:**

„71. Ja projekta īstenošanas laikā rodas papildus izdevumi vai sadārdzinājuma izmaksas, finansējuma saņēmējs sedz tos no saviem līdzekļiem.”

Ministru prezidents V.Dombrovskis

Ekonomikas ministrs A.Kampars

Iesniedzējs:

Ekonomikas ministrs A.Kampars

Vīza: Valsts sekretārs J.Pūce

2011.10.13. 9:55

Māris Krūmiņš

67013082, Maris.Krumins@em.gov.lv